Σ.Κ. Ιωάννινα

Ο Σύλλογος Καλαθοσφαίρισης Ιωάννινα (IBC) είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό, όπου και βρίσκεται η έδρα του,το Νέο Κλειστό Γυμναστήρίο Ιωαννίνων.Επίσημο έτος ίδρυσής του είναι το 2015 και αγωνίζεται με χρώματα το μπλε,το κίτρινο και το άσπρο.Διατηρεί τμήματα καλαθοσφαίρισης ανδρών,γυναικών και καλαθοσφαίριση με αμαξίδιο.

Τμήμα καλαθοσφαίρισης ανδρών

Ιστορική αναδρομή 
Το τμήμα δημιουργήθηκε το 2015 και ξεκίνησε τις αγωνιστικές του υποχρεώσεις από τα πρωταθλήματα της ΕΣΚΑΒΔΕ.

Το 2015-16 συμμετείχε στην τρίτο όμιλο της Γ ΕΣΚΑΒΔΕ.Κατέκτησε την πρώτη θέση και ανέβηκε στην Β ΕΣΚΑΒΔΕ.

Το καλοκαίρι του 2016 ο σύλλογος συγχωνεύτηκε με τον Αστέρα Καλπακίου και αγωνίστηκε στην θέση του στην Α ΕΣΚΑΒΔΕ.

Το 2016-17 τερμάτισε στην δεύτερη θέση του δεύτερου ομίλου της Α ΕΣΚΑΒΔΕ και προκρίθηκε για τα play off ανάδειξης του πρωταθλητή.Στον νέο όμιλο που δημιουργήθηκε κατέλαβε την τρίτη θέση.

Το 2017-18 κατέλαβε ξανά την δεύτερη θέση του δεύτερου ομίλου της Α ΕΣΚΑΒΔΕ και προκρίθηκε για τα play off ανάδειξης του πρωταθλητή για δεύτερη συνεχόμενη φορά.Στα ημιτελικά απέκλεισε τον ΑΟ Βόνιτσας με επεισοδιακό τρόπο.Στον τελικό αντιμετώπισε τον ΠΑΣ Γιάννινα από τον οποίο ηττήθηκε.

Το 2018-19 κατάφερε να πάρει την πρώτη θέση του δεύτερου ομίλου της Α ΕΣΚΑΒΕ και προκρίθηκε για τα play off ανάδειξης του πρωταθλητή για τρίτη συνεχόμενη χρονιά.Στα ημιτελικά απέκλεισε τον Λέων Μεσολογγίου με 2-0 νίκες ενώ στον τελικό αντιμετώπισε την ΓΕ Αγρινίου,την οποία νίκησε και κατέκτησε το πρωτάθλημα και την άνοδο στις εθνικές κατηγορίες.

Κατά την αγωνιστική περίοδο, 2019-20,ο ΣΚ Ιωάννινα έλαβε μέρος στο Πρωτάθλημα της Γ εθνικής,1ο όμιλο βορρά.Η ΕΟΚ αποφάσισε την μη συνέχιση των πρωταθλημάτων εξαιτίας των προβλημάτων που δημιουργεί η πανδημία του COVID-19.Ο ΣΚ Ιωάννινα κατέκτησε την τρίτη θέση με 12 νίκες και 5 ήττες,1331-1200 πόντους.Με απόφαση της ομοσπονδίας που επικύρωσε τις βαθμολογίες όπως είχαν διαμορφωθεί κέρδισε την άνοδο στην Β Εθνική.

Κατά την αγωνιστική περίοδο, 2020-21,ο ΣΚ Ιωάννινα έλαβε μέρος στο Πρωτάθλημα της Β Εθνικής, στον 3ο όμιλο.Το πρωτάθλημα διακόπηκε εξαιτίας της πανδημίας του COVID-19.Ο ΣΚ ιωάννινα έπαιξε μόλις 2 αγώνες.1 νίκη και 1 ήττα,155 πόντους υπέρ και 153 κατά,ενώ βρισκόταν στην 4η θέση.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22,ο ΣΚ Ιωάννινα έλαβε μέρος στο Πρωτάθλημα της Β Εθνικής, στον 3ο όμιλο.Τερμάτισε στην 11η θέση με 7 νίκες και 17 ήττες και υποβιβάστηκε στην Γ εθνική.

Πορεία σε εθνικές κατηγορίες

Τμήματα υποδομών

Εφήβων 
Την σεζόν 2020-21  ο ΣΚ Ιωάννινα αναδείχτηκε πρωταθλητής εφήβων ΕΣΚΑΒΔΕ νικώντας στον τελικό τον ΑΓΣ Ιωαννίνων στο νέο κλειστό γυμναστήριο των Ιωαννίνων  με 72-69.Συμμετείχε στην δεύτερη φάση του πανελληνίου πρωταθλήματος.Κέρδισε την ΑΕΚ Βατανιακού Σάρισα (64-62 (56-56)) και την ΑΚ Καρδίτσας (45-42) ενώ έχασε από τον ΑΟ Λεύκιππο Ξάνθης (70-49) και τον ΑΣ Διόσκουροι Κοζάνης (73-65).Τερμάτισε στην τρίτη θέση με 6 βαθμούς και δεν προκρίθηκε στην τελική φάση του πανελληνίου.

Παίδων 
Την σεζόν 2019-20 ο ΣΚ Ιωάννινα αναδείχτηκε πρωταθλητής παίδων ΕΣΚΑΒΔΕ νικώντας την Νικόπολη στο ΔΑΚ Άρτας με 50-45.Στην Θεσσαλονίκη όπου έγινε ο πρώτος όμιλος της δεύτερης φάσης του πανελληνίου πρωταθλήματος ο ΣΚ Ιωάννινα αντιμετώπισε τον ΚΑΟ Χαλκιδικής,τον οποίο κέρδισε με 53-49,τους Διόσκουρους Κοζάνης που τους κέρδισε με 49-45,τον Κεραυνό Λάρισας όπου έχασε με 86-65,τον Πιερικό Αρχέλαο που κέρδισε με 74-59 και τον Πανσερραικό,όπου ηττήθηκε με 58-39.Με 3 νίκες και 2 ήττες κατέλαβε την τρίτη θέση με 8 βαθμούς και αποκλείστηκε από την τελική φάση.

Τμήμα καλαθοσφαίρισης γυναικών

Ιστορική αναδρομή 
Το τμήμα δημιουργήθηκε το 2019 και ξεκίνησε της αγωνιστικές του υποχρεώσεις από τα πρωταθλήματα της ΕΣΚΑΒΔΕ.

Κατά την αγωνιστική περίοδο, 2019-20,ο ΣΚ Ιωάννινα έλαβε μέρος στο Πρωτάθλημα γυναικών της ΕΣΚΑΒΔΕ,στον δεύτερο όμιλο.Πραγματοποιήθηκε μόλις μια αγωνιστική αφού το πρωτάθλημα διακόπηκε εξαιτίας της πανδημίας του covid-19.Στην μια αγωνιστική που πραγματοποιήθηκε έχασε από τον ΠΑΣ Γιάννινα με 65-53.Τερμάτισε στην τρίτη θέση.

Την περίοδο 2020-21 δεν πραγματοποιήθηκε το πρωτάθλημα.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22,ο ΣΚ Ιωάννινα έλαβε μέρος στο Πρωτάθλημα γυναικών της ΕΣΚΑΒΔΕ.Κατέκτησε το πρωτάθλημα με 11 βαθμούς και απέκτησε το δικαίωμα συμμετοχής στα μπαράζ ανόδου για την Α2.Μετά από νίκη με σκορ 57-50 εναντίον του ΓΑΣ Κομοτηνή ο ΣΚ Ιωάννινα κέρδισε την άνοδο στην Α2.

Τμήματα υποδομών

Νεανίδων 
Την περίοδο 2020-21 ο ΣΚ Ιωάννινα έπαιξε στον τελικό της κατηγορίας νεανίδων της ΕΣΚΑΒΔΕ,όπου έχασε από τον ΠΑΣ Γιάννινα με 62-48.

Την περίοδο 2021-22 ο ΣΚ Ιωάννινα βγήκε πρωταθλητής νικώντας στον τελικό της κατηγορίας νεανίδων της ΕΣΚΑΒΔΕ, τους Αργοναύτες Αγρινίου με 51-47.

Τμήμα καλαθοσφαίρισης με αμαξίδιο 
Στα τέλη του 2019 ο ΣΚ Ιωάννινα δημιούργησε τμήμα καλαθοσφαίρισης με αμαξίδιο.Λίγους μήνες πριν είχε διοργανώσει τουρνουά με αντίστοιχες ομάδες και με συμμετοχή της εθνικής ομάδας.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2019-20, ο ΣΚ Ιωάννινα συμμετέχει στην Α2 εθνική,στον βόρειο όμιλο.

Παραπομπές

Εξωτερικοί σύνδεσμοι 

 ΣΚ Ιωάννινα (IBC) , στο Facebook

Αθλητικοί σύλλογοι Ιωαννίνων
Ελληνικοί σύλλογοι καλαθοσφαίρισης
Ελληνικοί σύλλογοι καλαθοσφαίρισης με αμαξίδιο
Σωματεία Ε.Σ.ΚΑ.Β.Δ.Ε.
Σωματεία Ο.Σ.Ε.Κ.Α.